Analýza sociálnych vplyvov
Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť	
4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.	

Vedie návrh k zvýšeniu alebo zníženiu príjmov alebo výdavkov domácností? 
Ktoré skupiny domácností/obyvateľstva sú takto ovplyvnené a akým spôsobom? 
Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?	

Popíšte pozitívny vplyv na hospodárenie domácností s uvedením, či ide o zvýšenie príjmov alebo zníženie výdavkov:	1)	Predpokladá sa, že čistý príjem účastníkov III. piliera vykonávajúcich rizikovú prácu sa zvýši zavedením daňovej a odvodovej úľavy na zdravotné poistenie z príspevku zamestnávateľa. 
Vytvoria sa podmienky na zvýšenie sumy príspevku zamestnávateľa rizikárom, z dôvodu, že príspevok zamestnávateľa za rizikára bude oslobodený od zdravotných odvodov taktiež na strane zamestnávateľa. 
Automatický vznik statusu účastníka u zamestnancov – rizikárov a s tým spojená povinnosť zamestnávateľov platiť príspevky na DDS môže zvýšiť počet rizikárov, za ktorých bude zamestnávateľ na doplnkové dôchodkové sporenie prispievať.

2)	Zavedením preddôchodku sa účastníkom v preddôchodkovom veku umožní financovať svoje životné náklady súkromnými prostriedkami z osobného účtu. Poberatelia preddôchodku budú taktiež zaradení medzi poistencov štátu na zdravotné poistenie.

3)	Návrhom zákona sa ruší povinnosť platiť daň z výnosu pre účastníkov III. piliera, ktorí budú čerpať dôchodok z III. piliera formou dočasného doplnkového dôchodku najmenej 5 rokov v prípade, že splnenia zákonom definované podmienky.

4)	Návrhom novely zákona sa uvoľňujú podmienky výplaty jednorazového vyrovnania z dôvodu invalidity s poklesom schopnosti vykonávať zárobkovú činnosť o viac ako 70 %, ak táto skutočnosť nastala po uzatvorení účastníckej zmluvy. 

5)	Účastníci III. piliera budú informovaní aj o svojich budúcich nasporených sumách v III. pilieri, čím budú motivovaní sa viac zaujímať o svoje úspory.

6)	Kým pri aktuálne platnom legislatívnom nastavení si zamestnávateľ mohol dohodnúť v kolektívnej zmluve obdobie od vzniku zamestnania, počas ktorého nemusel platiť príspevky (ďalej len „čakacie obdobie“) bez obmedzení, po schválení novely zákona dĺžka čakacieho obdobia nebude môcť presiahnuť 1 rok. Toto obmedzenie dĺžky čakacieho obdobia môže mať rôzne vplyvy na účastníkov III. piliera pracujúcich u zamestnávateľov, ktorí v súčasnej dobe majú v účastníckych zmluvách dohodnuté čakacie obdobie dlhšie ako 1 rok:

a)	Pozitívny dopad očakávame v prípade, že zamestnávateľ bude prispievať naďalej, čakacie obdobie zníži na 1 rok a iné podmienky prispievania do III. piliera nezmení. Účastníkom do III. piliera bude prispievať skôr, čo bude viesť k ich vyššej nasporenej sume.
b)	Neutrálny vplyv na účastníkov III. piliera nastane v prípade, že zamestnávateľ upraví účastnícku zmluvu v iných bodoch tak, aby prispieval všetkým v zásade tak, ako prispieval doteraz.
c)	Negatívny dopad na účastníkov III. piliera môže nastať v prípade, že zamestnávatelia vzhľadom k obmedzeniu možnosti využiť čakacie obdobie zmenia zamestnávateľské zmluvy tak, že budú prispievať užšej skupine zamestnancov oproti súčasnému stavu, resp. zrušia zamestnávateľskú zmluvu úplne.

Vzhľadom k tomu, že ministerstvo nedisponuje údajmi o zamestnávateľských zmluvách ako ani odhadmi správania zamestnávateľov vzhľadom k obmedzeniu čakacieho obdobia, nevieme povedať koľkých zamestnancov a akým spôsobom sa táto úprava dotkne. Podľa informácií poskytnutých na rozporových konaniach zo strany KOZ a ADDS by predmetná úprava čakacieho obdobia nemala vyvolať takú reakciu zamestnávateľov, ktorá by mala negatívny dopad na účastníkov tretieho piliera (vzhľadom na to, ako sú už dnes podmienky v zamestnávateľských zmluvách definované). Pozn.: Čakacie obdobie bolo v novele upravené z dôvodu požiadaviek smernice o portabilite (Smernica EP a Rady 2014/50/EÚ) a po rozporových konaniach skrátené na 1 rok na základe zásadnej pripomienky KOZ. 	
Špecifikujte pozitívne ovplyvnené skupiny:	1)	Účastníci III. piliera - rizikári
2)	Účastníci III. piliera v preddôchodkovom veku
3)	Účastníci III. piliera, ktorí budú čerpať dôchodok z III. piliera formou dočasného doplnkového dôchodku najmenej 5 rokov v prípade, že splnenia zákonom definované podmienky 
4)	Účastníci III. piliera – osoby s poklesom schopnosti vykonávať zárobkovú činnosť o viac ako 70 %, ak táto skutočnosť nastala po uzatvorení účastníckej zmluvy.
5)	Všetci účastníci III. piliera, t.j. cca 750 tis. osôb
	
Popíšte negatívny vplyv na hospodárenie domácností s uvedením, či ide o zníženie príjmov alebo zvýšenie výdavkov:	Navrhovaná právna úprava nemá negatívny vplyv na hospodárenie domácností.	
Špecifikujte negatívne ovplyvnené skupiny:		
Špecifikujte ovplyvnené skupiny v riziku chudoby alebo sociálneho vylúčenia a popíšte vplyv:		

Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.
V prípade vyššieho počtu ovplyvnených skupín doplňte do tabuľky ďalšie riadky.
V prípade, ak neuvádzate kvantifikáciu, uveďte dôvod.	

Ovplyvnená skupina č. 1: účastníci III. piliera - rizikári	
Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:	V najbližších rokoch sa predpokladá zvýšenie čistého príjmu rizikárov s účastníckou zmluvou o cca 60 eur ročne. V prípade zamestnancov, ktorí nemajú uzavretú účastnícku zmluvu, ale po zavedení automatického vzniku statusu účastníka im bude zamestnávateľ na doplnkové dôchodkové sporenie prispievať, je pozitívnym vplyvom ich dodatočné dôchodkové zabezpečenie z III. piliera po skončení výkonu rizikových prác. K lepšiemu zabezpečeniu predmetného okruhu účastníkov III. piliera by mohlo prispieť aj zvýšenie príspevku plateného zamestnávateľom, na ktoré zrušením povinnosti platenia zdravotného poistenia vytvárame priestor (v priemere cca 26 eur ročne pri zachovaní aktuálnej ceny práce).   	
Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie: 	Nepredpokladá sa negatívny vplyv.	
Veľkosť skupiny (počet obyvateľov):	Cca 65 tis. rizikárov, za ktorých zamestnávateľ platí príspevky na doplnkové dôchodkové sporenie,
cca 36 tisíc rizikárov, ktorým doteraz zamestnávateľ na doplnkové dôchodkové sporenie neprispieval (v prípade, že im prispieval tak ich neoznačoval ako zamestnancov vykonávajúcich rizikovú prácu).	
Ovplyvnená skupina č. 2: účastníci III. piliera v preddôchodkovom veku	
Pozitívny vplyv - priemerný rast príjmov/pokles výdavkov v skupine v eurách a/alebo v % / obdobie:	V prípade, že účastník splní podmienky vyplácania dávky preddôchodok, mesačne si môže na základe svojich účelovo viazaných úspor zvýšiť príjem o sumu cca  271,3 eur, t.j. 136% životného minima pre  jednu plnoletú fyzickú osobu, najviac však o sumu zodpovedajúcu maximálnej sume dávky v nezamestnanosti, t.j. 929,5 eur pre druhý polrok 2017 a prvý polrok 2018. Zároveň v prípade poberania preddôchodku môže byť poistencom štátu na zdravotné poistenie.	
Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie: 	Z dôvodu zavedenia preddôchodku sa nepredpokladá žiaden priamy signifikantný negatívny vplyv. Za nepriamy negatívny vplyv však možno považovať nižšie zabezpečenie v dôchodkovom veku v prípade vyčerpania nasporenej sumy už v preddôchodkovom veku.	
Veľkosť skupiny (počet obyvateľov):	V najbližších rokoch by sa mal počet účastníkov III. piliera, ktorých sa bude priamo týkať možnosť poberania preddôchodku, pohybovať cca okolo 26 000.	
Ovplyvnená skupina č. 3: Účastníci III. piliera, ktorí budú čerpať dôchodok z III. piliera formou dočasného doplnkového dôchodku najmenej 5 rokov v prípade, že splnenia zákonom definované podmienky 
	
Pozitívny vplyv - priemerný rast príjmov/pokles výdavkov v skupine v eurách a/alebo v % / obdobie:	Odhadovaný pokles výdavkov spojených s neplatením dane zrážkou z výnosu z investovania odhadujeme v najbližších rokoch vo výške v priemere 1,7 % z nasporených súm účastníkov. Predmetné by v praxi znamenalo, že osobe poberajúcej dočasný doplnkový dôchodok by počas jeho poberania bolo v úhrne vyplatených v priemere cca o 50 eur viac ako je tomu pri súčasnom nastavení. Uvedené percento aj suma je individuálna a závisí od dĺžky sporenia, obdobia prispievania, fondu, v ktorom si účastník III. piliera sporil a iných faktorov vplývajúcich na výšku nasporenej sumy tvorenú zhodnotením príspevkov.
	
Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie: 	Nepredpokladá sa negatívny vplyv.	
Veľkosť skupiny (počet obyvateľov):	V prvom roku účinnosti novely zákona by sa mohlo zrušenie platenia dane z výnosov pozitívne dotknúť maximálne cca 93 tis. osôb. V ďalších rokoch by mal tento počet poklesnúť, keďže pre prvý rok počítame aj s možnosťou uplatnenia tejto  daňovej úľavy osobami, ktoré už podmienky na doplnkový dočasný dôchodok splnili, ale ho nezačali poberať, resp. ho začali poberať pred účinnosťou novely zákona, ale budú ho poberať nejaký čas aj po schválení a účinnosti novely zákona. 
V nasledujúcich rokoch budú postupne pribúdať osoby spĺňajúce vyššie uvedené podmienky v počte cca 24 tis. účastníkov ročne.

Ovplyvnená skupina č. 4: Účastníci III. piliera – osoby s poklesom schopnosti vykonávať zárobkovú činnosť o viac ako 70 %, ak táto skutočnosť nastala po uzatvorení účastníckej zmluvy a osoby, ktoré dovŕšili dôchodkový vek, resp. poberajú dôchodok z I. piliera (starobný / predčasný starobný).

	
Pozitívny vplyv - priemerný rast príjmov/pokles výdavkov v skupine v eurách a/alebo v % / obdobie:	Možnosť čerpania svojich osobných prostriedkov nasporených v III. pilieri už v čase poklesu schopnosti vykonávať zárobkovú činnosť o viac ako 70 %.	
Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie: 	Nepredpokladá sa negatívny vplyv.	
Veľkosť skupiny (počet obyvateľov):	Na základe poskytnutých dát od Sociálnej poisťovne o zamietnutých žiadostiach o invalidný dôchodok a po zvážení percentuálneho podielu invalidných dôchodcov s poklesom schopnosti vykonávať zárobkovú činnosť o viac ako 70 % predpokladáme vplyv na cca 100 – 200 účastníkov III. piliera (ročne).

Veľkosť dotknutej skupiny nie je možné presne určiť z dôvodu, že Sociálna poisťovňa neeviduje počty zamietnutých žiadostí o invalidný dôchodok z dôvodu, že osoba nemá získanú potrebnú dobu dôchodkového poistenia podľa % uznania invalidity. Pre presnú kvantifikáciu by bolo taktiež potrebné spárovať dáta o účastníkoch v III. pilieri s dátami zo Sociálnej poisťovne (predmetnou právomocou predkladateľ novely zákona aktuálne nedisponuje). 

4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.	
Má návrh vplyv na prístup k zdrojom, právam, tovarom a službám? 
Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.	

Rozumie sa najmä na prístup k:
•	sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím), 
•	kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,
•	pomoci pri úhrade výdavkov súvisiacich so zdravotným postihnutím, 
•	zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,
•	zdravotnej starostlivosti vrátane cenovo dostupných pomôcok pre občanov so zdravotným postihnutím, 
•	k formálnemu i neformálnemu vzdelávaniu a celoživotnému vzdelávaniu, 
•	bývaniu a súvisiacim základným komunálnym službám,
•	doprave,
•	ďalším službám najmä službám všeobecného záujmu a tovarom,
•	spravodlivosti, právnej ochrane, právnym službám,
•	informáciám
•	k iným právam (napr. politickým).	
		
Okrem skutočností uvedených vyššie (i. e. najmä možnosť flexibilnejšieho čerpania svojich úspor v III. pilieri z dôvodu zavedenia preddôchodku a upravených podmienok pre invalidov a účastníkov, ktorí dovŕšili dôchodkový vek, resp. sú poberateľmi dôchodku z I. piliera (starobného / predčasného starobného)) možno za lepší prístup k „zdrojom, právam, tovarom a službám“ považovať aj to, že si osoba participujúca v zahraničnej zamestnaneckej dôchodkovej spoločnosti bude môcť po novom svoje dôchodkové práva jednoduchšie previesť do doplnkovej dôchodkovej spoločnosti.  Na základe novely zákona doplnková dôchodková spoločnosť bude totiž musieť prijať peňažný ekvivalent zodpovedajúci nadobudnutým dôchodkovým právam účastníka v zamestnaneckej dôchodkovej spoločnosti, ktorý má záujem previesť svoje dôchodkové práva z ľubovoľnej zamestnaneckej dôchodkovej spoločnosti. 

Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia? 
Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.	

Zraniteľné skupiny alebo skupiny v riziku chudoby alebo sociálneho vylúčenia sú napr.:
•	domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),
•	nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,
•	deti (0 – 17),
•	mladí ľudia (18 – 25 rokov),
•	starší ľudia, napr. ľudia vo veku nad 65 rokov alebo dôchodcovia,
•	ľudia so zdravotným postihnutím,
•	marginalizované rómske komunity 
•	domácnosti s 3 a viac deťmi,
•	jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),
•	príslušníci tretích krajín, azylanti, žiadatelia o azyl,
•	iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia	
Návrhom novely zákona sa uvoľňujú podmienky výplaty jednorazového vyrovnania z dôvodu invalidity s poklesom schopnosti vykonávať zárobkovú činnosť o viac ako 70 %, ak táto skutočnosť nastala po uzatvorení účastníckej zmluvy. 

Poberať preddôchodok bude umožnené všetkým účastníkom III. piliera, ktorí splnia podmienky veku, resp. poberajú predčasný starobný / starobný dôchodok z I. piliera a nasporená suma na ich dôchodkových účtoch im vystačí na poberanie minimálnej dávky preddôchodku až do dovŕšenia aktuálne platného všeobecného dôchodkového veku. V prípade nezamestnaných osôb bude platiť výnimka, teda nezamestnaná osoba bude môcť začať poberať preddôchodok aj v prípade, že nasporená suma na jej dôchodkovom účte vystačí  na poberanie minimálnej dávky preddôchodku iba do dovŕšenia aktuálne platného veku potrebného na poberanie predčasného starobného dôchodku a 3 mesiacov navyše za každý začatý rok pred dovŕšením tohto veku (uvedená podmienka je nastavená tak, aby nevznikalo poberateľom preddôchodku „nepokryté obdobie“, t.j. obdobie počas ktorého už majú vyčerpané prostriedky z III. piliera, ale ešte nemajú nárok na predčasný starobný dôchodok z I. piliera a kvôli veku sú ťažšie zamestnateľní).

4.3 Identifikujte a popíšte vplyv na rovnosť príležitostí.
Identifikujte, popíšte a kvantifikujte vplyv na rodovú rovnosť.	
Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?	
Návrh zákona nemá vplyv na rovnosť príležitostí.

	
Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.	
Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:
•	podpora vyrovnávania ekonomickej nezávislosti, 
•	zosúladenie pracovného, súkromného a rodinného života, 
•	podpora rovnej participácie na rozhodovaní, 
•	boj proti rodovo podmienenému násiliu a obchodovaniu s ľuďmi, 
•	eliminácia rodových stereotypov.	Návrh zákona nemá odlišný vplyv na ženy a mužov.

	
4.4 Identifikujte, popíšte a kvantifikujte vplyvy na zamestnanosť a na trh práce.
V prípade kladnej odpovede pripojte odôvodnenie v súlade s Metodickým postupom pre analýzu sociálnych vplyvov.	
Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.	
Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod. 	Návrh novely zákona neuľahčuje vznik nových pracovných miest.	
Vedie návrh k zániku pracovných miest? Ak áno, ako a akých? Ak je to možné, doplňte kvantifikáciu.	
Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.	Návrh novely zákona nevedie k zániku pracovných miest.	
Ovplyvňuje návrh dopyt po práci? Ak áno, ako?	
Dopyt po práci závisí na jednej strane na produkcii tovarov a služieb v ekonomike a na druhej strane na cene práce.	Návrh novely zákona nemá vplyv na dopyt po práci.	
Má návrh dosah na fungovanie trhu práce? Ak áno, aký?	
Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti. Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr.  zosúladenie pracovného a súkromného života alebo uľahčovanie rôznych foriem mobility).	Nepredpokladá sa žiaden výrazný dopad predkladanej novely na fungovanie trhu práce. Nemožno však vylúčiť, že zavedenie preddôchodku nepovedie u malej časti zamestnaných osôb k mierne skoršiemu odchodu z trhu práce do dôchodku v porovnaní s prípadom, že by takúto možnosť nemali.	
Má návrh špecifické negatívne dôsledky pre isté skupiny profesií, skupín zamestnancov či živnostníkov? Ak áno, aké a pre ktoré skupiny?	
Návrh môže ohrozovať napr. pracovníkov istých profesií favorizovaním špecifických aktivít či technológií.	Návrh novely zákona nemá negatívny dopad na isté skupiny profesií, skupín zamestnancov či živnostníkov.	
Ovplyvňuje návrh špecifické vekové skupiny zamestnancov? Ak áno, aké? Akým spôsobom?	
Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“	Návrh novely zákona umožňuje zamestnancom v preddôchodkovom veku flexibilnejší odchod z trhu práce v prípade, že disponujú dostatočnými úsporami v DDS, ktorými by tento odchod financovali.